पाएं अपने शहर की ताज़ा ख़बरें और फ्री ई-पेपरडाउनलोड करें
पूरे राज्य में कोरोना के बढ़ते मामले को लेकर स्वास्थ्य सुरक्षा सप्ताह के तहत आंशिक लॉकडाउन 6 मई तक लगाया गया है। इसके लिए दिशा निर्देश जारी किए गए है। सोमवार को गुप्त सूचना पर बीडीओ कृति बाला लकड़ा व सीओ निर्मल सोरेन के सयुंक्त नेतृत्व में पुलिस प्रशासन ने छापेमारी करते हुए आधे दर्जन से अधिक दुकानों को सील किया। ये दुकानदार दिशा निर्देश का उल्लंघन करते हुए दुकान खाेल रहे थे ,जिन्हें प्रोटोकॉल के तहत बंद रखने का निर्देश दिए गए है।
प्राप्त सूचना के आधार पर पुलिस प्रशासन छापेमारी के दौरान मंडल वस्त्रालय, बाज़ार रोड स्थित उमेश ट्रेडर्स, न्यू तुलसी इलेक्ट्रॉनिक, न्यू राजा इलेक्ट्रॉनिक, नवाजिश फुटवियर, शिवम शृंगार स्टोर, राजू सहेली स्टोर, बनारसी साड़ी स्टोर, अनिल कसेरा बर्तन दुकान समेत आधे दर्जन से अधिक दुकानों को सील किया गया। वहीं कोविड आपदा अधिनियम के तहत मामला दर्ज किये जाने की प्रक्रिया चल रही है। मौके पर थाना प्रभारी राजेन्द्र कुमार महतो, एएसआई नवीन पांडेय, कनीय अभियंता विकास कुमार, बीएफटी दिलीप कुमार दास समेत अन्य अधिकारी व पुलिसकर्मी मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn